उन्होंने कहा, 'सैद्धांतिक तौर पर न केवल इस अदालत के लिए बल्कि किसी भी अदालत के लिए इसका क्या औचित्य है कि सरकार इस प्रकार की रिपोर्ट मांगी जाए जैसे कोई समानांतर पूछताछ चल रही हो।' अटॉर्नी जनरल ने अपनी दलील में कहा कि जब तक याची द्वारा कुछ गलत न दिखाया गया हो तक तक ऐसी याचिका पर अदालत को ध्यान नहीं देना चाहिए। इसे एक गंभीर मामला बताते हुए वेणुगोपाल ने कहा कि इससे जांच एजेंसियों का मनोबल प्रभावित होगा। उन्होंने वकील विनीत धांडा द्वारा दायर याचिका का विरोध किया। धांडा ने अपनी याचिका में पीएनबी मामले की स्वतंत्र जांच और हीरा कारोबारी नीरव मोदी को वापस लाने के लिए सरकार को निर्देश देने की मांग की गई है।